ΑΡΧΑΙΑ ΕΛΛΗΝΙΚΗ ΓΛΩΣΣΑ (Α3)

ΑΙΣΩΠΟΥ ΜΥΘΟΙ: ΛΥΚΟΣ ΚΑΙ ΓΡΑΥΣ.

Λύκος λιμώττων περιῄει ζητῶν τροφήν. Γενόμενος δὲ κατά τινα τόπον, ἤκουσε παιδίου κλαίοντος καὶ γραὸς λεγούσης αὐτῷ· «Παῦσαι τοῦ κλαίειν· εἰ δὲ μή, τῇ ὥρᾳ ταύτῃ ἐπιδώσω σε τῷ λύκῳ.» Οἰόμενος δὲ ὁ λύκος ὅτι ἀληθεύει ἡ γραῦς, ἵστατο πολλὴν ἐκδεχόμενος ὥραν. Ὡς δ᾿ ἑσπέρα κατέλαβεν, ἀκούει πάλιν τῆς γραὸς κολακευούσης τὸ παιδίον καὶ λεγούσης αὐτῷ· «Ἐὰν ἔλθῃ ὁ λύκος δεῦρο, φονεύσομεν, ὦ τέκνον, αὐτόν.» Ταῦτα ἀκούσας ὁ λύκος ἐπορεύετο λέγων· «Ἐν ταύτῃ τῇ ἐπαύλει ἄλλα μὲν λέγουσιν, ἄλλα δὲ πράττουσιν.» Ὁ μῦθος πρὸς ἀνθρώπους ἁρμόσειεν ἂν, οἵτινες τὰ ἔργα τοῖς λόγοις οὐκ ἔχουσιν ὅμοια.

Λεξιλόγιο

 λιμώττων (λιμώττω) πολύ πεινασμένος

περιῄει (περιείμι-παρατατικός) τριγυρνούσε, περιφερόταν

γενόμενος (γίγνομαι, μτχ. αορίστου) όταν έφτασε

ἤκουσε (αόριστος) κλαίοντος άκουσε να κλαίει

γραὸς (ον. γραῦς) γριά

οἰόμενος (οἴομαι) επειδή νόμιζε

ἵστατο (ἵστημι-παρατατικός) στεκόταν

ἐκδεχόμενος (ἐκδέχομαι) περιμένοντας

ὡς δ᾿ ἑσπέρα κατέλαβεν (αόριστος) όταν έφτασε το βράδυ

κολακευούσης (κολακεύω) να καλοπιάνει

δεῦρο εδώ

ἐπαύλει (ἔπαυλις) η αγροικία, το αγρόκτημα

ἁρμόσειεν ἂν (ἁρμόττω) θα ταίριαζε

οἵτινες (ον. ὅστις) οι οποίοι

ΣΤΑ ΝΕΑ ΕΛΛΗΝΙΚΑ

Ένας πεινασμένος λύκος τριγυρνούσε αναζητώντας τροφή.

Όταν σε κάποιο τόπο, άκουσε ένα παιδί να κλαίει και μία γριά που έλεγε σε αυτό.

«Πάψε να κλαις! Αλλιώς , τώρα αμέσως, θα σε δώσω στο λύκο να σε φάει».

Επειδή δε ο λύκος νόμιζε, ότι η γριά λέει την αλήθεια, στεκόταν περιμένοντας πολλή  ώρα.

Όταν όμως έφτασ το βράδυ ακούει πάλι τη γριά, να καλοπιάνει το παιδί και να του λέγει.

«Εάν έλθει ο λύκος, εδώ, θα τον σκοτώσουμε , παιδί μου».

 Ακούγοντας αυτά ο λύκος σηκώθηκε και έφυγε λέγοντας.

Ο μύθος αυτός θα ταίριαζε σε ανθρώπους, οι οποίοι άλλα λένε κι άλλα κάνουν.

**Σημείωση: Τις απαντήσεις σας θα μου τις στέλνετε σε αρχεία μορφής Word, για να μπορώ να τις επιστρέφω με διορθώσεις ή σχόλια. Τo email μου είναι (****giotchrist@gmail.com****).**

**Ασκήσεις**

1. Γιατί ο λύκος είπε αυτά τα λόγια, όταν έφευγε από το σπίτι;

2. Ο μύθος έχει σήμερα εφαρμογή; Να αναφέρετε ένα παράδειγμα.

3. Να μεταφέρετε τα ουσιαστικά ( α΄και β΄ κλίση) στην ίδια πτώση του άλλου αριθμού.

4.Να γράψετε τους τύπους των ρημάτων, όπως ζητούνται:

ἀκούει (παρατατικός)………………………….

φονεύσομεν (ενεστώτας)………………………….

πράττουσιν (αόριστος)……………………………….

ἀληθεύει ( μέλλοντας)…………………………………….